Cats
Store norske leksikon,Kunst og estetikk,Musikk,Musikaler
Cats er en britisk musikal med musikk av Andrew Lloyd Webber (født 1948), med sangtekster fra forfatteren T. S. Eliots diktsamling Old Possum's Book of Practical Cats fra 1939.
Cats er uten sammenhengende handling og kan bedre karakteriseres som en sangkollasj med dans enn en egentlig musikal. Cats hadde urpremiere i London i 1981, med koreografi av Gillian Lynne og regi av Trevor Nunn. Oppsetningen spilte sammenhengende i 21 år. Den første Broadway-oppsetningen spilte sammenhengende i 18 år. Så langt har musikalen vært vist i mer enn tretti land. Den norske premieren var på Det Norske Teatret i 1985, og der var regi og koreografi ved Runar Borge. Tom Sterri satte den opp for Thalia Teater på Chat Noir i 2009. I perioden 6. oktober til 13. november i 2022 var musikalen innom tre ulike scener i Norge i forbindelse med en større turné. Ina Wroldsen spilte da en av hovedrollene, Grizabella.Cats er blitt filmatisert to ganger, av David Mallet i 1998 og Tom Hooper i 2019. Stjerner som Judi Dench, Idris Elba og Jennifer Hudson var med i sistnevnte film, som likevel ble grundig slaktet av kritikere verden over, og som er spådd en fremtid med kultpopularitet som kalkun. Musikalen inneholder blant annet sangene Memory, Macavity og Mr. Mistoffelees. Les mer i Store norske leksikon Andrew Lloyd Webber musikal Eksterne lenker Sceneweb om norske oppsetninger av Cats Cats' offisielle hjemmeside  Internet Broadway Database om Cats